**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 6/22.02.2019**

*privind acordarea unui mandat special ASOCIAȚIEI DE DEZVOLTARE INTERCOMUNITARĂ ''ISO MEDIU'' ÎN DOMENIUL SALUBRIZĂRII LOCALITĂȚILOR DIN JUDEȚUL BRAȘOV,
cu sediul în B-dul Eroilor, nr. 5, cod 500007, Brașov, jud. Brașov, în aplicarea prevederilor
OUG nr. 74/17.07.2018, a Legii nr. 211/2011 privind regimul deșeurilor,
a Legii nr. 249/2015 privind modalitatea de gestionare a ambalajelor și a deșeurilor de ambalaje și a OUG nr. 196/2005 privind fondul pentru mediu*

Consiliul Local al Comunei Caţa întrunit în şedinţa ordinară din data de 22.02.2019.

Având în vedere:

- adresa înregistrată sub nr. 348/23.01.2019 formulată de ASOCIAȚIA DE DEZVOLTARE INTERCOMUNITARĂ ''ISO MEDIU'' ÎN DOMENIUL SALUBRIZĂRII LOCALITĂȚILOR DIN JUDEȚUL BRAȘOV, prin care se solicită emiterea unei hotărâri a Consiliului Local al Comunei Cața de acordare acestei entități a unui mandat special conform prevederilor OUG nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu;

- HCL nr. 27/14.09.2011 privind asocierea Comunei Cața în vederea constituirii ASOCIAȚIA DE DEZVOLTARE INTERCOMUNITARĂ ''ISO MEDIU'' pentru dezvoltarea sistemului de management integrat a deșeurilor și extinderea infrastructurii în județul Brașov;

Analizând referatul nr. 810/14.02.2019 întocmit de dl. Dodo Arpad, consilierul primarului;

Conform avizului comisiei de specialitate nr. 3 a Consiliului Local Caţa;

În temeiul prevederilor OUG nr. 74/17.07.2018, a Legii nr. 211/2011 privind regimul deșeurilor, republicată, cu modificările şi completările ulterioare, a Legii nr. 249/2015 privind modalitatea de gestionare a ambalajelor și a deșeurilor de ambalaje și a OUG nr. 196/2005 privind fondul pentru mediu, prevederile art. 36 alin. (2) lit. d), art. 36 alin. (6) lit. a) pct. 14, art. 45 alin. (1) şi art. 115 alin. 1 lit. b) din Legea nr. 215/2001 privind administraţia publică locală, republicată, cu modificările şi completările ulterioare;

HOTĂRÂŞTE:

**Art. 1** Se aprobă acordarea unui mandat special ASOCIAȚIEI DE DEZVOLTARE INTERCOMUNITARĂ ''ISO MEDIU'' ÎN DOMENIUL SALUBRIZĂRII LOCALITĂȚILOR DIN JUDEȚUL BRAȘOV, cu sediul în B-dul Eroilor, nr. 5, cod 500007, Brașov, jud. Brașov, pentru exercitarea, în numele și pe seama Comunei Cața, a atribuțiilor, drepturilor și obligațiilor de monitorizare și control a contractelor încheiate cu operatorii de salubritate în vederea respectării prevederilor Ordonanţei de urgenţă a Guvernului nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu, ale art. 17 și 59 din Legea nr. 211/2011 privind regimul deșeurilor, republicată, cu modificările și completările ulterioare, și ale art. 16, 20 și 21 din Legea nr. 249/2015 privind modalitatea de gestionare a ambalajelor şi a deşeurilor de ambalaje.

**Art. 2** Se împuternicește Primarul Comunei Cața, dl. Vocilă Gheorghe, cu ducerea la îndeplinire a prezente hotărâri și semnarea Contractului de mandat.

**Art. 3** Se împuternicește Primarul Comunei Cața, dl. Vocilă Gheorghe, să reprezinte Comuna Cața în cadrul ASOCIAȚIEI DE DEZVOLTARE INTERCOMUNITARĂ ''ISO MEDIU'' ÎN DOMENIUL SALUBRIZĂRII LOCALITĂȚILOR DIN JUDEȚUL BRAȘOV, să ia parte la orice adunări ale membrilor asociației, să voteze în cadrul acestora în conformitate cu aspectele stabilite prin prezenta hotărăre, să aprobe orice actualizări ale documentațiilor rezultate în urma unor modificări legislative în conformitate cu prevederile prezentei hotărâri, să semneze în numele și pentru Comuna Cața, să întreprindă orice alte demersuri necesare în sensul celor stabilite prin prezenta hotărâre.

**Art. 4** Prezenta hotărâre se comunică Instituţie Prefectului – Judeţul Braşov, în vederea exercitării controlului de legalitate, primarului Comunei Caţa şi asociației nominalizate la art. 1.

PREŞEDINTE DE ŞEDINŢA, SECRETAR,

CROITORU TUDOR CLAUDIU GUIGNARD ROXANA

Nr. consilieri în funcţie = 11; Nr. consilieri prezenţi = 11; Nr. voturi pentru = 11; Nr. voturi contra = 0.